
ประกาศคณะกรรมการคัดเลือกเพื่อแต่งตั้งพนักงานส่วนตำบลให้ดำรงตำแหน่งที่สูงขึ้น
สำหรับตำแหน่งผู้บริหาร  สังกัดองค์การบริหารส่วนตำบลท่าไร่
เรื่อง  รับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งที่สูงขึ้น
สำหรับตำแหน่งผู้บริหาร
----------------------------------------------------------


ด้วยคณะกรรมการคัดเลือกพนักงานส่วนตำบลให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลท่าไร่  จะดำเนินการคัดเลือกพนักงานส่วนตำบลเพื่อเลื่อนระดับผู้บริหารตำแหน่ง  ปลัดองค์การบริหารส่วนตำบล (นักบริหารงานองค์การบริหารส่วนตำบล)  ระดับ  6  ให้ดำรงตำแหน่งสูงขึ้นในระดับ  7  สังกัดองค์การบริหารส่วนตำบลท่าไร่  อำเภอเมืองนครศรีธรรมราช  จังหวัดนครศรีธรรมราช


อาศัยอำนาจตามความในข้อ  102, 103, 107 และ 153 แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่  9  ธันวาคม  2545  (และแก้ไขเพิ่มเติมจนถึง พ.ศ. 2550) และคำสั่งองค์การบริหารส่วนตำบลท่าไร่ที่  51/2551  ลงวันที่ 28 เมษายน  พ.ศ.  2551  เรื่อง  แต่งตั้งคณะกรรมการคัดเลือกพนักงานส่วนตำบลให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลท่าไร่  จึงประกาศรับสมัครคัดเลือกพนักงานส่วนตำบลดังนี้

ข้อ 1. ตำแหน่งที่รับสมัครคัดเลือก
ปลัดองค์การบริหารส่วนตำบล  ระดับ  7  (นักบริหารงานองค์การบริหารส่วนตำบล ระดับ 7)  องค์การบริหารส่วนตำบลท่าไร่  อำเภอเมืองนครศรีธรรมราช  จังหวัดนครศรีธรรมราช

ข้อ 2.  รายละเอียดตำแหน่ง  หน้าที่และความรับผิดชอบ 

หน้าที่ความรับผิดชอบของตำแหน่ง  ลักษณะงานที่ปฏิบัติ  คุณสมบัติของผู้สมัครและความรู้ความสารมารถที่ต้องการ  (ผนวก  ก.)

ข้อ 3.  คุณสมบัติของผู้มีสิทธิสมัคร

ผู้สมัครเข้ารับการคัดเลือกตำแหน่งใดจะต้องเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่งนั้น  ในวันสมัคร  (13  พฤษภาคม – 3 มิถุนายน  2551)  รายละเอียดดังนี้

3.1  ตำแหน่งปลัดองค์การบริหารส่วนตำบล ระดับ 7 (นักบริหารงานองค์การบริหารส่วนตำบล  7)


3.1.1 มีคุณวุฒิตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่        ก.อบต.กำหนด  และ


3.1.2  ดำรงตำแหน่งหรือเคยดำรงตำแหน่งรองปลัด อบต. 7 (นักบริหารงาน อบต.7  หรือเจ้าหน้าที่บริหารงานทั่วไป 7)  หรือที่  ก.อบต. เทียบเท่ามาแล้วไม่น้อยกว่า  2  ปี  โดยจะต้องปฏิบัติราชการเกี่ยวกับงานบริการ อบต.  หรืองานอื่นที่เกี่ยวข้องมาแล้วไม่น้อยกว่า 1 ปี หรือ

3.1.3  ดำรงตำแหน่งหรือเคยดำรงตำแหน่งไม่ต่ำกว่าปลัด อบต. 6  หรือรองปลัด อบต. 6 (นักบริหารงาน อบต.  หรือเจ้าหน้าที่บริหารงานทั่วไป 6)  หรือที่ ก.อบต. เทียบเท่ามาแล้วไม่น้อยกว่า 4 ปี โดยจะต้องปฏิบัติราชการเกี่ยวกับงานบริหารงาน อบต. หรืองานอื่นที่เกี่ยวข้องมาแล้วไม่น้อยกว่า 1 ปี กำหนด 4 ปี ให้ลดเป็น 3 ปี สำหรับผู้ได้รับปริญญาโท หรือเทียบเท่าไม่ต่ำกว่านี้ทางรัฐศาสตร์  การปกครอง  รัฐประศาสนศาสตร์  การบริหารรัฐกิจ  กฎหมายหรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้  และ


3.1.4  ได้รับเงินเดือนไม่ต่ำกว่าขั้น  15,410.-  บาท  (ขั้นต่ำของระดับ  7)

ข้อ 4.  การสมัครเข้ารับคัดเลือกและสถานที่รับสมัคร

ให้ผู้มีสิทธิสมัครเข้ารับการคัดเลือกยื่นใบสมัครด้วยตนเอง  (เอกสารหมายเลข 1 แนบท้ายประกาศ)  พร้อมเอกสารและหลักฐานตามข้อ 5 , ข้อมูลบุคคล (เอกสารหมายเลข 2 แนบท้ายประกาศ)  และหนังสือรับรองจากนายกองค์การบริหารส่วนตำบลที่ตนสังกัดอยู่  ซึ่งได้อนุญาตให้มาสมัครเข้ารับการคัดเลือกได้ที่   งานการเจ้าหน้าที่ (งานบริหารงานบุคคล)  สำนักงานปลัดองค์การบริหารส่วนตำบล  องค์การบริหารส่วนตำบลท่าไร่  อำเภอเมืองนครศรีธรรมราช  จังหวัดนครศรีธรรมราช  ตั้งแต่วันที่  13  พฤษภาคม  2551  ถึงวันที่  3 มิถุนายน 2551 (เว้นวันหยุดราชการ) และสอบถามรายละเอียดได้ที่โทรศัพท์หมายเลข 0-7534-4904-5  ในวันและเวลาราชการโดยผู้สมัครเข้ารับการคัดเลือกต้องตรวจสอบและรับรองคุณสมบัติของตนเองว่าถูกต้อง  และมีคุณสมบัติครบถ้วนตามคุณสมบัติในตำแหน่งที่สมัครนั้น

ข้อ 5.  เอกสารและหลักฐานในการสมัครคัดเลือก


5.1 ใบสมัครตามแบบที่คณะกรรมการฯ กำหนด (เอกสารหมายเลข 1 แนบท้ายประกาศ)


5.2 สำเนาทะเบียนประวัติพนักงานส่วนตำบล ที่รับรองสำเนาโดยหน่วยงานการเจ้าหน้าที่  จำนวน  1  ชุด


5.3 สำเนาวุฒิการศึกษาซึ่งเป็นคุณสมบัติเฉพาะสำหรับตำแหน่งที่สมัครคัดเลือก จำนวน1 ชุด


5.4 รูปถ่ายเครื่องแบบข้าราชการ หน้าตรงไม่สวมหมวก และไม่ใส่แว่นตาดำ ขนาด 1 นิ้ว  จำนวน  1  รูป  (ถ่ายไว้ไม่เกิน 6 เดือน) โดยเขียนชื่อ – ชื่อสกุล หลังรูปถ่ายด้วยตนเอง


5.5 หลักฐานเกี่ยวกับประวัติบุคคลและประวัติการรับราชการ  (เอกสารหมายเลข 2 แนบท้ายประกาศ)  จำนวน  1  ชุด


5.6 หนังสือรับรองจากสำนักงานก.อบต. ว่าเป็นผู้ผ่านการประเมินเทียบประสบการณ์บริหาร  กรณีนำคุณวุฒิปริญญาโทเป็นประสบการณ์การบริหารเพื่อลดระยะเวลาในการดำรงตำแหน่งบริหาร จำนวน 1  ชุด


5.7 หนังสือรับรองขององค์การบริหารส่วนตำบลที่ตนเองสังกัดอยู่ว่ามีคุณสมบัติครบถ้วนตามที่กำหนดในประกาศนี้  และยินยอมให้มาสมัครเข้ารับการคัดเลือก


5.8 ใบรับรองแพทย์  ซึ่งออกให้ไม่เกิน  6  เดือน


5.9 หลักฐานอื่น ๆ เช่น ใบสำคัญการสมรส  การเปลี่ยนชื่อ-ชื่อสกุล (ถ้ามี)

ข้อ 6.  ค่าธรรมเนียมการสมัครเข้ารับการคัดเลือก

ผู้สมัครจะต้องชำระค่าธรรมเนียมการสมัครเข้ารับการคัดเลือกเพื่อดำรงตำแหน่งในระดับที่สูงขึ้นสำหรับตำแหน่งผู้บริหาร  ตำแหน่งละ  400.-  บาท  (สี่ร้อยบาทถ้วน)  (ชำระในวันสมัคร)

ข้อ 7.  การประกาศรายชื่อผู้มีสิทธิเข้ารับการคัดเลือก

คณะกรรมการคัดเลือกฯ  จะประกาศรายชื่อผู้มีสิทธิเข้ารับการคัดเลือก  ในวันที่ 3  มิถุนายน  2551  ณ  สำนักงานเลขานุการ ก.อบต.จังหวัดนครศรีธรรมราช (สำนักงานท้องถิ่นจังหวัดนครศรีธรรมราช) ศาลากลางจังหวัดนครศรีธรรมราช   (ชั้น 4)   อำเภอเมืองฯ   จังหวัดนครศรีธรรมราช ,
หน้าที่ทำการองค์การบริหารส่วนตำบลท่าไร่  อำเภอเมืองนครศรีธรรมราช  จังหวัดนครศรีธรรมราช  และทาง www.tharai.go.th

ข้อ 8.  หลักเกณฑ์และวิธีการคัดเลือกเพื่อประเมินความเหมาะสมกับตำแหน่ง


8.1 ผู้สมัครจะต้องส่งแบบแสดงวิสัยทัศน์ในการปฏิบัติงานในตำแหน่งที่เข้ารับการคัดเลือก  พร้อมทั้งส่งเอกสารแสดงผลงานที่ประสบความสำเร็จ(ผนวก ข.) จำนวน 3 ผลงานให้คณะกรรมการคัดเลือกฯ  จำนวน 9  ชุด  ในวันสมัคร  ณ  ที่ทำการองค์การบริหารส่วนตำบลท่าไร่  อำเภอเมืองนครศรีธรรมราช  จังหวัดนครศรีธรรมราช


8.2 คณะกรรมการคัดเลือกฯ จะดำเนินการคัดเลือกโดยประเมินข้อมูลในเอกสารต่าง ๆ ที่ผู้สมัครยื่นแสดงต่อคณะกรรมการฯ  ตามเอกสารแนบท้ายประกาศ 1-2  เอกสารวิสัยทัศน์และจะดำเนินการสัมภาษณ์  รายละเอียดตาม  (ผนวก ค.)

ข้อ 9. กำหนดวัน เวลา และสถานที่คัดเลือกเพื่อประเมินความเหมาะสมกับตำแหน่ง

กำหนดสัมภาษณ์  ในวันเสาร์ที่  14  มิถุนายน  2551  ตั้งแต่เวลา  09.00 น. เป็นต้นไป  ณ  สำนักงานท้องถิ่นอำเภอเมืองนครศรีธรรมราช ที่ว่าการอำเภอเมืองนครศรีธรรมราช อำเภอเมืองฯ จังหวัดนครศรีธรรมราช

ข้อ 10.  การแต่งกาย

ผู้มีสิทธิเข้ารับการคัดเลือกจะต้องแต่งเครื่องแบบสีกากีคอพับ  ในวันสัมภาษณ์และให้นำบัตรประจำตัวเจ้าหน้าที่ของรัฐไปแสดงในวันคัดเลือกด้วย

ข้อ 11.  เกณฑ์การตัดสินและการขึ้นบัญชีผู้ผ่านการคัดเลือก

การตัดสินว่าผู้ใดเป็นผู้ได้รับการคัดเลือก  ผู้ผ่านการคัดเลือกจะต้องได้คะแนนสมรรถนะหลักทางการบริหาร การปฏิบัติงานในหน้าที่  ความประพฤติ  คุณลักษณะอื่น ๆ และคุณสมบัติของผู้สมัครคัดเลือก    รวมกันไม่ต่ำกว่าร้อยละ  60      บัญชีรายชื่อผู้ผ่านการคัดเลือกตามประกาศนี้ให้ไว้ได้ไม่เกิน 60 วัน  นับตั้งแต่ประกาศผลการคัดเลือกเป็นต้นไป  และให้ไว้สำหรับการแต่งตั้งให้ดำรงตำแหน่งผู้บริหารขององค์การบริหารส่วนตำบลท่าไร่  เท่านั้น  

ข้อ 12.  การประกาศรายชื่อผู้ได้รับการคัดเลือก

คณะกรรมการคัดเลือกฯ  จะประกาศรายชื่อผู้ได้รับการคัดเลือก  ในวันจันทร์  ที่  16  มิถุนายน  2551  ณ  สำนักงานเลขานุการ ก.อบต.จังหวัดนครศรีธรรมราช (สำนักงานท้องถิ่นจังหวัดนครศรีธรรมราช)   ศาลากลางจังหวัดนครศรีธรรมราช  (ชั้น 4)   อำเภอเมืองฯ  จังหวัดนครศรีธรรมราช ,หน้าที่ทำการองค์การบริหารส่วนตำบลท่าไร่  อำเภอเมืองนครศรีธรรมราช  จังหวัดนครศรีธรรมราช  และทาง  www.tharai.go.th

คณะกรรมการคัดเลือกฯ จะรวมคะแนนการประเมินคุณสมบัติและคะแนนการสัมภาษณ์แล้วจัดลำดับจากผู้ที่ได้คะแนนสูงสุดไปหาผู้ที่ได้คะแนนต่ำสุด หากปรากฏว่าคะแนนรวมเท่ากันให้จัดลำดับผู้คะนนเท่ากัน  ดังนี้
(1) ถ้าคะแนนรวมเท่ากันจะพิจารณาจากคะแนนสัมภาษณ์ก่อน
(2) ถ้าคะแนนสัมภาษณ์เท่ากันจะพิจารณาจากผู้ได้รับการแต่งตั้งให้ดำรงตำแหน่งในระดับปัจจุบันก่อน
(3) ถ้าได้รับการแต่งตั้งให้ดำรงตำแหน่งในตำแหน่งระดับพร้อมกันจะพิจารณาจากเงินเดือนว่าผู้ใดมากกว่า
(4) ถ้าเงินเดือนเท่ากันจะพิจารณาจากอายุราชการ
(5) ถ้าอายุราชการเท่ากันจะพิจารณาจากเครื่องราชอิสริยาภรณ์ชั้นสูงกว่า
(6) ถ้าเครื่องราชอิสริยาภรณ์ชั้นเดียวกันจะพิจารณาว่าผู้ใดได้รับก่อน
(7) ถ้าได้รับเครื่องราชอิสริยาภรณ์ในชั้นเดียวกันพร้อมกันให้พิจารณาผู้ใดมีอายุมากกว่า
ข้อ 13.  การบรรจุและแต่งตั้งผู้ได้รับการคัดเลือก
เมื่อประกาศผลการคัดเลือก  คณะกรรมการฯ จะรายงานผลการคัดเลือกให้
ก.อบต.จังหวัดนครศรีธรรมราช  พิจารณาเห็นชอบให้บรรจุและแต่งตั้ง  โดยผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป


ประกาศ  ณ  วันที่  29   เดือน เมษายน  พ.ศ.  2551
(นายสมศักดิ์  ราโชกาญจน์)
ผู้ทรงคุณวุฒิใน ก.อบต.จังหวัดนครศรีธรรมราช
ประธานกรรมการคัดเลือกพนักงานส่วนตำบลให้ดำรงตำแหน่งที่สูงขึ้น
สำหรับตำแหน่งผู้บริหารสังกัดองค์การบริหารส่วนตำบลท่าไร่






